Sek. Kerry në Londër për bisedime me Lavrovin
Shtetet e Bashkuara po bëjnë të gjitha përpjekjet për një zgjidhje politike të çështjes së Krimesë
Sekretari amerikan i shtetit John Kerry shkon sot në Londër për bisedime me Ministrin e Jashtëm rus, Sergei Lavrov për krizën në Ukrainë. Zoti Kerry po shkon në Londër që ta bëjë të qartë se pse mendon se udhëheqësit rusë duhet të zgjedhin rrugën e zgjidhjes politike për krizën në Ukrainë. Megjithëse disa ligjvënës amerikanë kanë bërë thirrje për përgjigje më të ashpër ndaj Rusisë, zoti Kerry thotë se është në të mirë të sigurisë kombëtare që t’i ofrohet Moskës një shans për rrugëdalje nga kriza. Bisedimet mbahen vetëm pak ditë para se Krimea të votojë për t’u shkëputur ose jo nga Ukraina, pas rrëzimit të qeverisë pro-ruse në Kiev. Udhëheqësit amerikanë dhe evropianë thonë se referendumi i së dielës është jokushtetues. Zyrtarët rusë thonë se Krimea ka të drejtën e vetëvendosjes. Ja ç’thotë kryetarja e Këshillit të Federatës ruse, Valentina Matviyenko. Referendumi mund të sillte si rezultat bashkimin e Krimesë me Federatën ruse. Ndërsa milicitë ruse dhe të Krimesë konsolidojnë pozicionet në gadishullin e Detit të Zi, disa ish-republika sovjetike shohin rrezikun e një ekspansioni të ri rus. Marina Kaljurand është ambasadorja estoneze në Shtetet e Bashkuara. Në një atmosferë të tillë të tensionuar, referendumi i së dielës mund të mos ketë ndonjë ndikim të madh, thotë profesori i Universitetit Amerikan, Keith Darden. Referendumi mund të hapë një shteg për të folur me Presidentin Putin që Uashingtoni duhet ta ndjekë, thotë profesori Darden. Presidenti Putin nuk e ka njohur qeverinë e re në Kiev dhe thotë se veprimet e tij synojnë mbrojtjen e banorëve të etnisë ruse në Krime.